Täna lõigati Linnamäe jalgpallistaadionil pidulikult läbi lint ning pdeeti maha esimene sõprusmäng.
Kuigi Oru kooli noored jalgpallurid pidid alla vanduma Oru spordiklubi tiimile, osutasid noored vanadele südi vastupanu ning suurde võistkonna väravavaht Lauri Lilleoks pidi kolmel korral palli puurist õngitsemas käima.
Enim peavalu valmistas sinistes särkides suurtele pisike Läänemaa jalgpalliklubi tõusev täht Gregor Suslov, kelle triblamine ning täpsed söödud panid spordiklubi sinisärgid nii mänelgi korral nõutult käsi laiutama.
Fotod: Urmas Lauri
Oru kooli kehalise kasvatuse õpetaja Renno Silde andis nii jalgpalliväljaku kui ka muude Linnamäe spordirajatiste ehitamise eestvedajatele Renek Loorensile ja Kadi Paalistele üle Eesti jalgpalliliidu presidendi Aivar Pohlaku ja jalgpallikuulsuste Mart Poomi ja Konstantin Vassiljevi autogrammidega jalgpallid. Foto: Urmas Lauri
Linnamäe jalgpallistaadion koos terviseraja, discgolfi pargi ja pumptrack rajaga saab kümneks aastaks aunimetuse „EOK poolt tunnustatud spordikeskus“. Foto: Urmas Lauri